कपिल शर्मा के शो में पहुंचे स्पाइडर मैन, तो कॉमेडी किंग ने पूछ डाला ऐसा सवाल- देखें Video  
'द कपिल शर्मा शो' के सेट पर नजर आए स्पाइडर मैन
कपिल शर्मा ने स्पाइडर मैन से पूछा चौंकाने वाला सवाल
इस बार 'द कपिल शर्मा शो' के सेट पर होगी ढेर सारी मस्ती और धमाल
'सोनी टीवी' पर हर हफ्ते अपना धमाल मचाने वाला 'द कपिल शर्मा शो (The Kapil Sharma Show)' हमेशा दर्शकों पर अपनी छाप छोड़ता है. हर बार शो में बॉलीवुड कलाकार से लेकर दूसरे दिग्गज कार्यक्रम में आकर अपनी छाप छोड़ जाते हैं, साथ ही कपिल शर्मा के साथ खूब सारी मस्ती करते हैं. इस बार 'द कपिल शर्मा शो (The Kapil Sharma Show)' में कोई और नहीं सबके फेवरेट सुपरहीरो स्पाइडर मैन (Spider Man) नजर आएंगे. इस बात की जानकारी खुद सोनी टीवी ने शो का प्रोमो शेयर करते हुए दी है. खास बात तो यह है कि शो में कपिल शर्मा (Kapil Sharma) स्पाइडर मैन (Spider Man) को भी अपने सवालों से नहीं छोड़ते और उनके साथ खूब सारी मस्ती करते हैं. स्पाइडर मैन के अलावा 'द कपिल शर्मा शो (The Kapil Sharma Show)' में सिंगिंग दुनिया के सरताज सुखविंदर, जुबिन नौटिलयाल और मिथुन नजर आएंगे. 

Iss baar aa rahein hai everyone's favourite #Spiderman, jo churaenge sabke dil ka chainn aur humaare 3 super talented Bollywood singers, jo karenge masti se Dhan Te Nan. Dekhte rahiye dher saara Dhamaal, sirf #TheKapilSharmaShow mein, Sat-Sun 9:30 baje, sirf Sony par. pic.twitter.com/PeotzNkZL3

'द कपिल शर्मा शो (The Kapil Sharma Show)' के प्रोमो में नजर आ रहा है कि स्पाइडर मैन (Spider Man) के एंट्री करते ही वहां मौजूद लोग काफी खुश हो जाते हैं. इसी बीच कॉमेडी किंग कपिल शर्मा (Kapil Sharma) स्पाइडर मैन से सवाल पूछते हैं कि क्या उनकी शादी हुई है. कपिल शर्मा के इस सवाल से खुद स्पाइडर मैन भी चौंक जाते हैं. इसके अलावा कपिल शर्मा सिंगिंग स्टार के साथ भी खूब हंसी मजाक करते हुए दिखाई देते हैं. 'द कपिल शर्मा शो' का प्रोमो अपने ट्विटर हैंडल पर शेयर करते हुए लिखा 'इस बार आ रहे हैं सबके पसंदीदा स्पाइडरमैन, जो चुराएंगे सबके दिल का चैन और हमारे 3 सुपर टैलेंटेड बॉलीवुड सिंगर्स, जो करेंगे मस्ती से ढैन टे नैन.' 
कॉमेडी किंग कपिल शर्मा (Kapil Sharma) का शो न केवल अपने कंटेंट के मामले में बेहतर होता है, बल्कि यह शो टीआरपी के रेस में भी हमेशा आगे रहता है. बता दें कि 'द कपिल शर्मा शो' (The Kapil Sharma Show) में कपिल शर्मा  (Kapil Sharma) के साथ ही उनकी बाकी की टीम यानी कीकू शारदा, कृष्णा अभिषेक, सुमोना चक्रवर्ती, भारती और चंदन प्रभाकर अपनी एक्टिंग और बातों से सबको हंसाते और खुश रखते हैं. इस हफ्ते द कपिल शर्मा शो पर सिंगिंग दुनिया मौजूद होंगे, जिससे सेट पर हंसी के फुहारों के साथ सुरों की भी बरसात होगी.